cyanic-selkie/wikianc huggingface dataset:
ইকলস বার্ট্রান্ডি
ইকলস বার্ট্রান্ডি হল একটি মথ প্রজাতি। এটি স্যাটারনিডাই পরিবারের সদস্য। প্রজাতিটি ব্রাজিলে পাওয়া যায়। ১৯৮১ সালে মথটি সর্বপ্রথম বর্ণিত হয়। মথটি সর্বপ্রথম বর্ণনা করন প্রাণীবিজ্ঞানী লেমিয়ার।
মোরাকোট সাংতাবীপ
মোরাকোট আইমি কিত্তিসারা (มรกต เอมมี่ กิตติสาระ) পরে মোরাকোট সাংতাবীপ (มรกต แสงทวีป) একজন থাই অভিনেত্রী, মডেল এবং টেলিভিশন উপস্থাপক, যিনি ২০০৪ সালে মিস থাইল্যান্ড ইউনিভার্স প্রতিযোগিতা জিতেছিলেন। তিনি ইংল্যান্ডের লন্ডনে জন্মগ্রহণ করেন এবং বেড়ে ওঠেন। ব্রুনেল ইউনিভার্সিটি থেকে তিনি স্নাতক পাশ করেন।
উলপুর ইউনিয়ন
উলপুর ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন। ইউনিয়নটিতে প্রায় ২০ হাজার হিন্দু-মুসলিম জনগোষ্ঠীর বসবাস এখানে। এটি গোপালগঞ্জ জেলা সদর থেকে প্রায় ১২ বা ১৩ কিলোমিটার উত্তর দিকে অবস্থিত। উলপুর ইউনিয়নটি কালিগঙ্গা নদীর পশ্চিম তীরে অবস্থিত।
অবস্থান ও সীমানা
উলপুর ইউনিয়নের পূর্ব দিকে দুর্গাপুর ও করপাড়া ইউনিয়ন, উত্তরে নিজড়া ইউনিয়ন দক্ষিণে হরিদাসপুর ইউনিয়ন অবস্থিত।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
উলপুর সার্বজনীন কালি মন্দির, পপা রায় চৌধুরীর সেবা আশ্রম,উলপুর জমিদার বাড়ি
জনপ্রতিনিধি
বর্তমান চেয়ারম্যান- কামরুল ইসলাম বাবুল
এমানুয়েল (চলচ্চিত্র)
এমানুয়েল ১৯৭৪ সালে মুক্তিপ্রাপ্ত একটি ফরাসী চলচ্চিত্র। এমানুয়েল নামের একটি যৌনউত্তেজক উপন্যাস অবলম্বনে নির্মিত এই চলচ্চিত্রটিতে সম্পূর্ণ নগ্ন এবং যৌনসঙ্গমের দৃশ্য ছিলো। সিলভিয়া ক্রিস্টেল ছিলেন চলচ্চিত্রটির নাম ভূমিকায় অভিনয়কারী যিনি তার স্বামীর সঙ্গে দেখা করতে থাইল্যান্ডে গিয়ে বিভিন্ন যৌন-অভিজ্ঞতা অর্জন করেন। পরিচালক জাস্ট জেকিন এই চলচ্চিত্রটি মধ্য দিয়ে ফরাসি চলচ্চিত্র জগতে পা দিয়েছিলেন।
ফরাসি জনগণ এই চলচ্চিত্রটিকে অনেক পছন্দ করেছিলো এবং এটি ইংরেজি ভাষাতেও একই নামে যুক্তরাষ্ট্রে মুক্তি দেওয়া হয়েছিলো।
ওয়েব উন্নয়নকারী
থাম্ব|একটি ওয়েব ডিজাইন ওয়েব ডেভেলপার ওয়েব সার্ভারে জমা রাখা তথ্য বা ডাটা ইন্টারনেট ও ওয়েব ব্রাউজারের মাধ্যমে দর্শন যোগ্য করার জন্য সফটওয়্যার বা ওয়েবসাইট তৈরী করে। ওয়েব ডেভেলপার ওয়েব ডিজাইনারের নকসা বা চিত্র অনুসরন করে ওয়েবসাইট বা সফটওয়্যার তৈরী করে। একজন ওয়েব ডেভেলপার ওয়েবসাইট তৈরীর কলাকৌশল সম্পর্কে গভীর জ্ঞান থাকে।
ওয়েবসাইট তৈরী বা ওয়েব ডেভেলাপমেন্ট পদ্ধতি অনুসারে তিন (৩) ধরনের ওয়েব ডেভেলপার রয়েছে -
কাপরাইন
কাপরাইন (Kaprain) ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে কাপরাইন শহরের জনসংখ্যা হল ১৭,৭৬৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে কাপরাইন এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
সরদার ফজলুল করিম
সরদার ফজলুল করিম (মে ১, ১৯২৫-জুন ১৫, ২০১৪) বাংলাদেশের বিশিষ্ট দার্শনিক, শিক্ষাবিদ, সাহিত্যিক, প্রবন্ধকার। তিনি ঢাকা বিশ্ববিদ্যালয়ের দর্শন বিভাগের অবসর প্রাপ্ত শিক্ষক।
প্রাথমিক জীবন
সরদার ফজলুল করিম ১৯২৫ সালের পহেলা মে বরিশালের আটিপাড়া গ্রামের এক কৃষক পরিবারে জন্ম গ্রহণ করেন৷ বাবা খবিরউদ্দিন সরদার কৃষিকাজ করতেন৷ মা সফুরা বেগম ছিলেন গৃহিণী৷ তারা দুই ভাই তিন বোন৷ সরদার ফজলুল করিমের শৈশবকাল কেটেছে গ্রামে৷ ম্যাট্রিকুলেশন শেষে তিনি প্রথম ঢাকা আসেন ১৯৪০ সালে। ঢাকায় ১৯৪২ সনে তিনি তার আই.এ. পাঠ সমাপ্ত করে, ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয় থেকে তিনি ১৯৪৫ সনে দর্শনশাস্ত্রে অনার্স ও ১৯৪৬ সনে এম.এ. ডিগ্রি লাভ করেন।
কর্মজীবন
১৯৪৬ সাল থেকে ১৯৪৮ সাল পর্যন্ত তিনি ঢাকা বিশ্ববিদ্যালয়ে দর্শনশাস্ত্রে শিক্ষক হিসেবে নিয়োজিত ছিলেন। পরবর্তীতে তার সাম্যবাদী বামপন্থী সামাজিক-রাজনৈতিক আন্দোলনে যুক্ত থাকার পর্যায়ে পাকিস্তান সরকার কর্তৃক নিগৃহীত হন। রাজবন্দি হিসেবে দীর্ঘ ১১ বৎসর বিভিন্ন পর্যায়ে কারাজীবন যাপন করেন। জেলে থাকা অবস্থাতেই ১৯৫৪ সনে তিনি পাকিস্তান সংবিধান সভার সদস্য হিসেবে কাজ করেন। পরে ১৯৬৩ থেকে '৭১ সাল পর্যন্ত বাংলা একাডেমির সংস্কৃতি বিভাগের অধ্যক্ষ হিসেবে কাজ করেন। ১৯৭১ সালের সেপ্টেম্বর মাসে তিনি পাকিস্তান হানাদারবাহিনী কর্তৃক গ্রেফতার হন। পরবর্তিতে তিনি আবার ঢাকা বিশ্ববিদ্যালয়ে ১৯৭২ থেকে ১৯৮৫ সাল পর্যন্ত শিক্ষক হিসেবে শিক্ষাদান শুরু করেন। তিনি ১৫ জুন, ২০১৪ তারিখে ঢাকার শমরিতা হাসপাতালে চিকিৎসাধীন অবস্থায় মারা যান৷
মৃত্যু
সরদার ফজলুল করিম, ৮৯ বছর বয়সে ২০১৪ সালের জুন ১৫ তারিখে রাত পৌনে একটা নাগাদ ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন৷
মনস্টার্স ইউনিভার্সিটি
মনস্টার্স ইউনিভার্সিটি ২০০৩ সালের মার্কিন ত্রিমাত্রিক চলচ্চিত্র কম্পিউটার-অ্যানিমেটেড কমেডি চলচ্চিত্র। পিক্সার অ্যানিমেশন স্টুডিওস প্রযোজনায় চলচ্চিত্রটি মুক্তি দিয়েছে ওয়াল্ট ডিজনি পিকচার্স। ড্যান সক্যালনের পরিচালনায় চলচ্চিত্রটি প্রযোজনা করেছেন করি রে এবং সহ-প্রযোজনায় ছিলেন জন লাসেটার, পিট ডক্টার, অ্যান্ড্রু স্টানটন এবং লী আনক্রিখ। এটি পিক্সার প্রযোজিত চতুর্দশ কাহিনী চলচ্চিত্র এবং ২০০১ সালের মনস্টার্স, ইনক্. চলচ্চিত্রের প্রিকুয়েল যা পিক্সার নির্মিত প্রথম প্রিকুয়েল চলচ্চিত্র।
ডিজনি, স্বত্বাধিকারী হিসেবে ২০০৫ সাল থেকে দ্বিতীয় মনস্টার্স, ইনক্. নির্মানের পরিকল্পনা করলেও পিক্সারের মতবিরোধের কারণে, ডিজনি সার্কেল ৭ অ্যানিমেশন ইউনিট এর সিকুয়েল নির্মানের দায়িত্ব পায়। চলচ্চিত্রের একটি প্রাথমিক খসড়া উন্নয়ন করা হয়েছিলো, যদিও ২০০৬ সালের প্রথম দিকে ডিজনি কর্তৃক পিক্সার ক্রয় করায় এই চলচ্চিত্রের সার্কেল ৭-এর সংস্করণ বাতিলের সিদ্ধান্ত নেয়। পরবর্তীতে পিক্সার-নির্মিত সিক্যুয়েল ২০১০ সালে নিশ্চিত করা হয়, এবং ২০১১ সালে, প্রিক্যুয়েল শিরোনাম মনস্টার্স ইউনিভার্সিটি রাখার সিদ্ধান্ত নেয়অ হয়।
মনস্টার্স ইউনিভার্সিটি, মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
মনস্টার্স ইউনিভার্সিটি জুন ৫, ২০১৩ সালে যুক্তরাজ্যে লন্ডনের বিওফআই সাউন্ডট্র্যাকে প্রিমিয়াম করা হয় এবং জুন ২১, ২০১৩ সালে মার্কিন যুক্তরাষ্ট্রে মুক্তি দেয় হয়। প্রেক্ষাগৃহে এর অনুষঙ্গী হিসেবে ছিল সসশকা উনসেল্ড পরিচালিত স্বল্পদৈর্ঘ্য চলচ্চিত্র দ্য ব্লু আমরেলা। $২০০ মিলিয়ন বাজেটের চলচ্চিত্রটি ইতিবাচক মন্তব্যের পাশাপাশি $৭৪৩ মিলিয়নের বক্স অফিস সাফল্য অর্জন করে।
কাহিনীসংক্ষেপ
তরুণ মাইকেল "মাইক" ওয়াজোসকি বেড়ে ওঠার সময়ে একজন স্কেরার (মানব জগতে প্রবেশ করা দৈত্য যারা শিশুদের ভয় দেখায়) হবার স্বপ্ন দেখে, স্কুলের একটি ট্রিপে মনস্টার ইনক.—মন্সট্রোপলি সবচেয়ে লাভজনক এবং সবচেয়ে বিখ্যাত স্কেরিং কোম্পানি—পরিদর্শন শেষে। এগারো বছর পরে, মাইক মনস্টার্স ইউনিভার্সিটির প্রথম বর্সের স্কেয়ার মেজর হিসেবে যোগ দেয় যেখানে তিনি জেমস পি "সুলেই" সুলেইভান নামে একটি বড়, নীল এবং জঘন্য মন্সস্টারের সাক্ষাত পান।
উৎপাদন
দ্বিতীয় মনস্টার্স, ইনক. চলচ্চিত্রের পরিকল্পনা করা হয়েছিলো ২০০৫ সালে। ডিজনির সিউও মাইকেল ইসনার এবং পিক্সারের সিইও স্টিভ জবসের মধ্যেকার নিম্নলিখিত মতবিরোধের কারণে, ডিজনি – যারা পিক্সারের কার পর্যন্ত সকল চলচ্চিত্রের সিকোয়েল নির্মানের অধিকার লাভ করে। এবং সার্কেল ৭ আনিমেশন কর্তৃক মন্স্টার্স, ইনক. নির্মানের ঘোষণা দেয় যা এছাড়াও টয় স্টোরি ৩ চলচ্চিত্রের একটি প্রাথমিক খসড়া কাজ ছিল। Titled ''মনস্টার্স, ইনক. ২: লস্ট ইন স্কারাডাইস'', চলচ্চিত্রে মাইক এবং সুলেইর মানবসমাজ পরিভ্রমণের বিষয়ে দৃষ্টি নিবদ্ধ করা হয়। মানবসমাজ আটকে পরার পরে, মাইক এবং সুলেই কি করা উচিত তা নিয়ে বিভ্রান্ত হয়ে পড়ে। চিত্রনাট্যকার রব মুইর এবং বব হাইলজেনবার্গকে চলচ্চিত্রের চিত্রনাট্য লিখতে এবং গল্পসীমানার খসরা করতে ভাড়া করা হয়েছিলো। ২০০৫ সালের শেষের দিকে ডিজনির ব্যবস্থাপনা পরিবর্তনের কারণে – ইজনারের স্থানে রবার্ট ইগেয়ারকে স্থানান্তর করা হয় – পিক্সারের সাথে নবায়ন সমঝোতা নেতৃত্বে, এবং ২০০৬ সালের প্রথম দিকে ডিজনি একটি স্টুডিও ক্রয় করার ঘোষণা দেয়।
বক্স অফিস
মনস্টার্স ইউনিভার্সিটি উত্তর আমেরিকায় $২৬৮,৪৯২,৭৬৪ এবং অন্যত্র $৪৭৫,০৬৬,৮৪৩, বিশ্বব্যাপী সর্বমোট $৭৪৩,৫৫৯,৬০৭ মার্কিন ডলারের ব্যবসা করে। এটি হল ছাপ্পান্নতম সর্বোচ্চ-অায়কারী চলচ্চিত্র, সপ্তম সবোর্চ্চ-অায়কারী ২০১৩-এর চলচ্চিত্র, তৃতীয় সবোর্চ্চ-অায়কারী পিক্সার চলচ্চিত্র, এবং দ্বাদশ সর্বোচ্চ-অায়কারী আনিমেটেড চলচ্চিত্র। প্রদর্শনীর প্রথম সপ্তাহে চলচ্চিত্রটি বিশ্বব্যপী $১৩৬.৯ মিলিয়ন আয় করে। ডিজনি চলচ্চিত্রের জন্য বাজেট প্রদান করতে অস্বীকার করে; এন্টারটেনমেন্ট উইকলির মতে এর বাজেট ব্রেভ ($১৮৫ মিলিয়ন) চলচ্চিত্রের চেয়েও বেশি ছিল, প্রধানত জন গুডম্যান এবং বিলি ক্রিস্টালের চরিত্রের জন্যে উচ্চ মূল্য প্রদানের কারণে। শোকিয়া এবং ইঅনলাইন প্রতিবেদনের মতে পিক্সারের পূর্ববর্তী চলচ্চিত্রের সাথে সমাবস্থা বজায় রেখে বাজেট গিয়ে দাঁড়ায় প্রায় $২০০ মিলিয়ন।
পঞ্চকবি
পঞ্চকবি হলেন বাংলা সাহিত্যের পাঁচজন কবি যাঁরা কবিতা লেখার পাশাপাশি একই সাথে গীতিকার, সুরকার এবং গায়ক । তাঁরা হলেন: রবীন্দ্রনাথ ঠাকুর, কাজী নজরুল ইসলাম, দ্বিজেন্দ্রলাল রায়, রজনীকান্ত সেন ও অতুলপ্রসাদ সেন।
গানের সংখ্যার দিক থেকে কাজী নজরুল ইসলাম হলেন প্রথম(৩০০০-এর বেশি), রবীন্দ্রনাথ ঠাকুর হলেন দ্বিতীয়(২২৩২) , দ্বিজেন্দ্রলাল রায় হলেন তৃৃৃতীয়(৫০০) , রজনীকান্ত সেন হলেন চতুর্থ(২৯০, তবে প্রকৃত সংখ্যা অজানা) ও অতুলপ্রসাদ সেন হলেন পঞ্চম(২০৮) ।
শিরিন নেশাত
শিরিন নেশাত (জন্ম ২৬শে মার্চ, ১৯৫৭) নিউইয়র্ক শহরে বসবাসকারী একজন ইরানি ভিজ্যুয়াল শিল্পী, তিনি মূলত চলচ্চিত্র, ভিডিও ও ফটোগ্রাফিতে তার কাজের জন্য পরিচিত। তার শিল্পকর্ম ইসলাম ও পাশ্চাত্যের মধ্যে বৈপরীত্য, নারীত্ব ও পুরুষত্ব, জনজীবন ও ব্যক্তিগত জীবন, প্রাচীনত্ব ও আধুনিকতা এবং এই বিষয়গুলির মধ্যে ব্যবধানকে কেন্দ্র করে আবর্তিত হয়।
বিশেষ করে ইসলামী বিপ্লবের পর থেকে যেহেতু ইরান মৌলিক মানবাধিকার লঙ্ঘন করেছে, সেই জন্য তিনি বলেছিলেন যে তিনি ''অত্যাচার, স্বৈরশাসন, নিপীড়ন ও রাজনৈতিক অবিচারের সাথে সম্পর্কিত শিল্প তৈরির দিকে মনোনিবেশ করেছেন। যদিও আমি নিজেকে একজন কর্মী মনে করি না, আমি বিশ্বাস করি আমার শিল্প - তার প্রকৃতি যাই হোক না কেন - এটি প্রতিবাদের প্রকাশ, মানবতার জন্য কান্না”।
শিরিন নেশাত ১৯৯৯ সালে ৪৮তম ভেনিস বিয়েনেল ইন্টারন্যাশনাল অ্যাওয়ার্ড ও সেরা পরিচালক হিসেবে ২০০৯ সালে ৬৬তম ভেনিস চলচ্চিত্র উৎসবে সিলভার লায়ন জয় থেকে শুরু করে হাফিংটন পোস্ট সমালোচক জি রজার ডেনসন দ্বারা দশকের শিল্পী নামে স্বীকৃত হয়েছেন। তিনি ইয়েল স্কুল অফ আর্টের ফটোগ্রাফি বিভাগে একজন সমালোচক।
প্রাথমিক জীবন এবং শিক্ষা
শিরিন নেশাত ধনী পিতামাতার পাঁচ সন্তানের মধ্যে চতুর্থ সন্তান হিসাবে উত্তর-পশ্চিম ইরানের ধর্মীয় শহর কাজভিনে "খুব আন্তরিক, সহায়ক মুসলিম পারিবারিক পরিবেশ"-এ লালিত-পালিত হন, যেখানে তিনি তার মাধ্যমে সনাতন ধর্মীয় মূল্যবোধ শিখেছিলেন মাতামহ দাদুর নেশাতের বাবা ছিলেন একজন চিকিৎসক এবং তার মা একজন গৃহিণী।
শিরিন তেহরানের একটি ক্যাথলিক বোর্ডিং স্কুলে ভর্তি হয়েছিল। তার মতে, তার বাবা তার প্রতিটি মেয়েকে "একজন ব্যক্তি হতে, ঝুঁকি নিতে, শিখতে, বিশ্ব দেখতে" উৎসাহিত করেছিলেন। তিনি উচ্চশিক্ষা গ্রহণের জন্য তার ছেলেদের পাশাপাশি তার মেয়েদের কলেজে পাঠিয়েছিলেন।
দক্ষিণ দ্বীপ
দক্ষিণ দ্বীপ, আনুষ্ঠানিকভাবে Te Waipounamu নামেও পরিচিত, ভূপৃষ্ঠের ক্ষেত্রে নিউজিল্যান্ডের দুটি প্রধান দ্বীপের মধ্যে বড়, অন্যটি ছোট কিন্তু অধিক জনবহুল উত্তর দ্বীপ । এর উত্তরে কুক প্রণালী, পশ্চিমে তাসমান সাগর এবং দক্ষিণ ও পূর্বে প্রশান্ত মহাসাগর। দক্ষিণ দ্বীপটি জুড়ে রয়েছে বর্গ  mi),  এটি বিশ্বের ১২তম বৃহত্তম দ্বীপে পরিণত হয়েছে। কম উচ্চতায়, এটি একটি মহাসাগরীয় জলবায়ু আছে।
যদিও এটি নিউজিল্যান্ডের ভূমি এলাকার ৫৬ শতাংশ, দক্ষিণ দ্বীপটি নিউজিল্যান্ডের মিলিয়ন বাসিন্দার মাত্র  শতাংশের আবাসস্থল। ১৮৬০-এর দশকে পাকেহা (ইউরোপীয়) দেশটির বসতি স্থাপনের প্রাথমিক পর্যায়ে সোনার ছুটে আসার পর, দক্ষিণ দ্বীপে ইউরোপীয় জনসংখ্যা এবং সম্পদের সংখ্যাগরিষ্ঠতা ছিল। ২০ শতকের গোড়ার দিকে উত্তর দ্বীপের জনসংখ্যা দক্ষিণ দ্বীপকে ছাড়িয়ে গিয়েছিল, ১৯১১ সালে নিউজিল্যান্ডের জনসংখ্যার ৫৭% উত্তর দ্বীপে বসবাস করত। মানুষ এবং ব্যবসার উত্তর দিকে প্রবাহ বিংশ শতাব্দী জুড়ে অব্যাহত ছিল।
বাংলার ক্রিকেটারদের তালিকা
এটি সেই সমস্ত ক্রিকেটারদের তালিকা যারা বাংলা ক্রিকেট দলের হয়ে প্রথম-শ্রেণী, লিস্ট এ বা টি- টোয়েন্টি ক্রিকেট খেলেছেন। প্রদত্ত ঋতু প্রথম এবং শেষ ঋতু; খেলোয়াড় অগত্যা মধ্যবর্তী সব মৌসুমে খেলেন না। বোল্ড খেলোয়াড়রা আন্তর্জাতিক ক্রিকেট খেলেছেন।
২০১৫/১৬ মৌসুমের শেষে সর্বশেষ আপডেট করা হয়েছে।
ইকলস কাম্পোস্পোর্টোই
ইকলস কাম্পোস্পোর্টোই হল একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের অন্তর্ভুক্ত। এটি ব্রাজিলে পাওয়া যায়। ১৯৩৭ সালে মথটি সর্বপ্রথম বর্ণিত হয়। মথটি সর্বপ্রথম বর্ণনা করন প্রাণীবিজ্ঞানী মেন্দেস।
মেটিনি কিংপেয়োম
মেটিনি ওয়াশিংটন কিংপেয়োম (เมทินี วอชิงตัน กิ่งโพยม , , জন্ম ১৯৭২), পরে মেটিনি কিংপায়ম শার্পলস, লুক্কাদে নামেও পরিচিত (ลูกเกด, ) হলেন একজন থাই অভিনেত্রী, মডেল, টেলিভিশন উপস্থাপক এবং সৌন্দর্য প্রতিযোগিতার শিরোপাধারী, যিনি মিস ওয়ার্ল্ড ১৯৯২ এবং মিস ওয়ার্ল্ড এশিয়া ও ওশেনিয়া ১৯৯২-এ থাইল্যান্ডের প্রতিনিধিত্ব করেছিলেন।
চট্টগ্রাম সরকারি উচ্চ বিদ্যালয়
চট্টগ্রাম সরকারি উচ্চ বিদ্যালয় বাংলাদেশের দক্ষিণ-পূর্বাঞ্চলের বন্দর নগরী চট্টগ্রামে অবস্থিত একটি সরকারি মাধ্যমিক বিদ্যালয়। এটি চট্টগ্রামের কলেজ রোডে অবস্থিত।  ১৯০৬ খ্রিষ্টাব্দে এটি চট্টগ্রাম ট্রেইনিং স্কুল-এর প্র্যাকটিসিং স্কুল হিসেবে প্রতিষ্ঠিত হয়। এটি ছিল মূলত একটি মিডল ইংলিশ স্কুল। পরবর্তীতে, এটি জুনিয়র হাই স্কুল হিসাবে স্বীকৃতি পায়।
ইতিহাস
বিদ্যালয়টি ১৯০৬ খৃষ্টাব্দে প্রতিষ্ঠিত হয়। বিদ্যালয়ের প্রতিষ্ঠাকালীন নাম ছিল এম.ই.স্কুল (মিডল ইংলিশ স্কুল)। ১৯১৮ খৃষ্টাব্দে বিদ্যালয়টিকে সরকারি ঘোষণা করা হয়। বেসরকারিভাবে (৪র্থ,৫ম,৬ষ্ঠ) অতিরিক্ত শাখা খোলার অনুমতি দেয়া হয় ১৯৫৮ খৃষ্টাব্দে। ১৯৬৬ খৃষ্টাব্দে এটিকে চট্টগ্রাম সরকারি জুনিয়র হাই স্কুল ঘোষণা করা হয়। ১৯৭৭ খৃষ্টাব্দে এটিকে চট্টগ্রাম সরকারি উচ্চ বিদ্যালয় নামকরণ করা হয়। ১৯৮১ খৃষ্টাব্দে এস.এস.সি প্রথম ব্যাচে ভর্তি করানো হয়। ২০০৯ খৃষ্টাব্দে দ্বৈত শিফট চালু করা হয়।
অবস্থান
অত্র বিদ্যালয়টি চট্টগ্রাম নগরীর অন্যতম গুরুত্বপূর্ণ এলাকা চকবাজারের কলেজ রোডে অবস্থিত। এর বিপরীতে চট্টগ্রাম কলেজ এবং পাশে হাজী মুহাম্মদ মহসিন কলেজ অবস্থিত।
শিক্ষাকার্যক্রম
ব্রিটিশ উপনিবেশকাল থেকেই এ বিদ্যালয় চট্টগ্রাম অঞ্চলে শিক্ষা বিস্তারে অনন্য ভূমিকা পালন করছে। পঞ্চম থেকে দশম শ্রেণি পর্যন্ত বর্তমানে প্রায় ২১০০জন ছাত্র এখানে অধ্যয়নরত। প্রভাতী ও দিবা - এ দু'টি শাখায় পাঠদান পরিচালিত হয়। নবম-দশম শ্রেণিতে রয়েছে বিজ্ঞান ও মানবিক বিভাগ। প্রতিবছর ডিসেম্বরে প্রতিযোগীতামূলক পরীক্ষার মাধ্যমে পঞ্চম শ্রেণিতে ছাত্র ভর্তি করানো হতো। তবে ২০২০ সালে করোনা ভাইরাস সংক্রমণের পর থেকে লটারির মাধ্যমে ভর্তি প্রক্রিয়া চালু হয়। ভর্তি প্রক্রিয়া সম্পূর্ণ পরিচালিত ও নিয়ন্ত্রিত হয় চট্টগ্রাম জেলা প্রশাসন কর্তৃক।
ব্যবস্থাপনা
বিদ্যালয়ের পাঠকার্য পরিচালনা এবং অন্যান্য প্রাতিষ্ঠানিক কার্যক্রম পরিচালনার জন্য বিদ্যালয়ে রয়েছেন ৫২ জন শিক্ষক-শিক্ষিকা। একজন প্রধান শিক্ষকের নেতৃত্বে এবংদুইজন  সহকারী প্রধান শিক্ষকের সার্বিক তত্ত্বাবধানে বিদ্যালয়ের যাবতীয় কার্যক্রম পরিচালিত হয় । এছাড়াও দাপ্তরিক বিভিন্ন কাজে সহযোগীতা করার জন্য আছে ১০ জন কর্মকর্তা-কর্মচারী।
তথ্যসূত্র
https://www.wikiwand.com/bn/%E0%A6%9A%E0%A6%9F%E0%A7%8D%E0%A6%9F%E0%A6%97%E0%A7%8D%E0%A6%B0%E0%A6%BE%E0%A6%AE_%E0%A6%B8%E0%A6%B0%E0%A6%95%E0%A6%BE%E0%A6%B0%E0%A6%BF_%E0%A6%89%E0%A6%9A%E0%A7%8D%E0%A6%9A_%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A6%AF%E0%A6%BC
https://www.facebook.com/ctgghs1906?mibextid=ZbWKwL
সাহিত্য অকাদেমি ফেলোশিপ
সাহিত্য অকাদেমী ফেলোশিপ ভারতের একটি সাহিত্য সম্মাননা। ভারতের জাতীয় সারস্বত প্রতিষ্ঠান সাহিত্য অকাদেমী কর্তৃক “সাহিত্যের অমরবৃন্দের” প্রতি এটি প্রদত্ত হয়। প্রত্যেক বারে সর্বাধিক ২১ জনকে এই সম্মান দেওয়া যেতে পারে। ভারত সরকার প্রদত্ত এটি সর্বোচ্চ সাহিত্য সম্মান। এই ফেলোশিপ প্রতিষ্ঠিত হয় ১৯৬৮ সালে এবং অকাদেমীর প্রথম নির্বাচিত ফেলো ছিলেন দার্শনিক ও রাজনৈতিক ব্যক্তিত্ব ডক্টর সর্বপল্লী রাধাকৃষ্ণন। একুশ জন ফেলো ছাড়াও অল্প কয়েকটি সাম্মানিক ফেলোশিপও দেওয়া হয় ভারতীয় সাহিত্যের আন্তর্জাতিক ব্যক্তিত্বদের।
ফেলোর তালিকা
(বছর – নাম)
১৯৬৮
১। ডক্টর সর্বপল্লী রাধাকৃষ্ণণ (১৮৯৮ – ১৯৭৫) – দার্শনিক ও রাজনৈতিক ব্যক্তিত্ব
১৯৬৯
২। শ্রী চক্রবর্তী রাজাগোপালাচারী (১৮৭৯ – ১৯৭২) – রাজনৈতিক ব্যক্তিত্ব, তামিল লেখক ও অনুবাদক
৩। শ্রী তারাশঙ্কর বন্দ্যোপাধ্যায় (১৮৯৮ – ১৯৭১) – বাঙালি সাহিত্যিক
৪। শ্রী সুমিত্রানন্দন পন্ত (১৯০০-১৯৭৭) – হিন্দি কবি
৫। ডক্টর ডি আর বেন্দ্রে ১৮৯৬ – ১৯৮১ – কন্নড় কবি
১৯৭০
৬। ডক্টর বিশ্বনাথ সত্যনারায়ণ (১৮৯৫-১৯৭৬) – তেলুগু কবি
৭। শ্রী রঘুপতি সহায় ‘ফিরাক’ গোরখপুরি (১৮৯৬-১৯৮২) – উর্দু কবি
৮। শ্রী ভাইকম মুহাম্মদ বশির ১৯১০-১৯৯৪ – মালয়ালম ঔপন্যাসিক ও ছোটগল্পকার
৯। শ্রী বিষ্ণু সখারাম খেন্দেকর (১৮৯৮-১৯৭৬) – মরাঠি ঔপন্যাসিক
১৯৭১
১০। মহামহোপাধ্যায় গোপীনাথ কবিরাজ (১৮৭৭-১৯৭৬) – সংস্কৃত পণ্ডিত ও দার্শনিক
১১। শ্রী ডি বি কাকাসাহেব কালেলকর (১৮৮৫-১৯৮১) – গুজরাতি কবি, ভ্রমণসাহিত্যকার ও প্রাবন্ধিক
১২। শ্রী গুরবক্স সিং প্রীত লারি (১৮৯৫-১৯৭৭) পঞ্জাবি ঔপন্যাসিক ও ছোটগল্পকার
১৩। শ্রী কালিন্দীচরণ পাণিগ্রাহী (১৯০১-১৯৯১) ওড়িয়া কবি, ঔপন্যাসিক, ছোটগল্পকার, নাট্যকার ও প্রাবন্ধিক
১৯৭৩
১৪। অধ্যাপক এম ইউ মালকানি (১৮৯৬-১৯৮০) – সিন্ধি লেখক
১৫। শ্রী নীলমণি ফুকন (১৮৭৯-১৯৭৮)
১৭। অধ্যাপক ভি আর ত্রিবেদী (১৮৯৯-১৯৯১)
১৮। ডক্টর সুকুমার সেন – বাঙালি ভাষাতাত্ত্বিক
১৯। ডক্টর মাস্তি ভেঙ্কটেশ আয়েঙ্গার (১৮৯১-১৯৮৬) – কন্নড় লেখক
১৯৭৫
২০। অধ্যাপক টি পি মীনাক্ষীসুন্দরন (১৮৯৯-১৯৮০) – দ্রাবিড় ভাষাতাত্ত্বিক
১৯৭৯
২১। শ্রী এ আর দেশপাণ্ডে ‘অনিল’ (১৯০১-১৯৮২) - মরাঠি কবি
২২। শ্রী জৈনেন্দ্র কুমার (১৯০৫-১৯৮৮) – হিন্দি ঔপন্যাসিক
২৩। ডক্টর কুপ্পালি ভেঙ্কটাপ্পাগৌড়া পুট্টাপ্পা (কুভেম্পু) (১৯০৪-১৯৯৪) - কন্নড় লেখক ও কবি
২৪। ডক্টর ভি রাঘবন (১৯০৮-১৯৭৯) - সংস্কৃত পণ্ডিত
২৫। শ্রীমতী মহাদেবী বর্মা (১৯০৭-১৯৮৭) - হিন্দি কবি
১৯৮৫
২৬। অধ্যাপক কে আর শ্রীনিবাস আয়েঙ্গার (১৯০৮-১৯৯৯)
২৭। অধ্যাপক উমাশঙ্কর যোশী (১৯১১-১৯৮৮)
২৮। ডক্টর কে শিবরাম কারান্থ (১৯০২-১৯৯৭) - কন্নড় লেখক
১৯৮৯
২৯। শ্রী তর্কতীর্থ লক্ষণশাস্ত্রী জোশী (১৯০১-১৯৯৪) – সংস্কৃত ও মরাঠি পণ্ডিত
৩০। শ্রী অন্নদাশঙ্কর রায় (১৯০৪-২০০২) – বাঙালি প্রাবন্ধিক
৩১। ডক্টর মুলকরাজ আনন্দ (১৯০৫-২০০৪) – ইংরেজি ঔপন্যাসিক
৩২। অধ্যাপক বিনায়ক কৃষ্ণ গোকক (১৯০৯-১৯৯২) - কন্নড় পণ্ডিত ও লেখক
৩৩। শ্রী আকাষি শিবশঙ্কর পিল্লাই (১৯১২-১৯৯৯) মালয়ালম ঔপন্যাসিক ও ছোটগল্পকার
৩৪। শ্রী অমৃতলাল নগর (১৯১৬-১৯৯০) – হিন্দি লেখক
১৯৯৪
৩৫। শ্রীমতী আশাপূর্ণা দেবী (১৯০৯-১৯৯৫) – বাঙালি ঔপন্যাসিক
৩৬। শ্রী আর কে নারায়ণ (১৯০৬-২০০১) – ইংরেজি কথাসাহিত্যিক
৩৭। ডক্টর পি টি নরসিমাচার (১৯০৫-১৯৯৮) - কন্নড় কবি
৩৮। শ্রীমতী এন বালামণি আম্মা (১৯০৯-২০০৪) মালয়ালম কবি
৪০। শ্রীমতী কুর্তুলএন হায়দর (১৯২৭-) – উর্দু ঔপন্যাসিক ও ছোটগল্পকার
৪১। শ্রী কাহ্নুচরণ মোহান্তি (১৯০৬-১৯৯৪) – ওড়িয়া ঔপন্যাসিক
৪২। ডক্টর হরভজন সিং (১৯১৯-২০০২) – পঞ্জাবি কবি
৪৩। শ্রী নাগার্জুন (১৯১১-১৯৯৮) – হিন্দি ও মৈথিলি কবি
১৯৯৬
৪৪। শ্রী সচ্চিদানন্দ রাউত-রায় (১৯১৬-২০০৪) - ওড়িয়া ছোটগল্পকার ও কবি
৪৫। শ্রীমতি কৃষ্ণা সোবতি (১৯২৫-) – হিন্দি লেখিকা
৪৬। অধ্যাপক বিদ্যানিবাস মিশ্র (১৯২৬-২০০৫) হিন্দি ও সংস্কৃত পণ্ডিত
৪৭। শ্রী বিন্দা করণ্ডিকার (১৯১৮-) – মরাঠি কবি
অ্যালায়েন্স এয়ার (ভারত)
এয়ার ইন্ডিয়া রিজনাল হলো ভারতের একটি স্বল্প খরচের বিমান পরিষেবা প্রদানকারী সংস্থা। এটি এল্যায়েন্স এয়ার নামে ১৯৯৬ সালে গঠিত হয় এয়ার ইন্ডিয়ার সহযোগি হিসাবে। বর্তমানে এই সংস্থার বিমান বহরে ১৭ টি বিমান রয়েছে। বিমানগুলি ৭০ ও ৪৮ আসন বিশিষ্ট। এর সদর দপ্তর দিল্লিতে অবস্থিত। এই বিমান সংস্থা ৩৪ টি গন্তব্যস্থলে বিমান চালায়।
সাহিত্য অকাদেমি ফেলোশিপ
১৯৯৬
৪৮। শ্রী সুভাষ মুখোপাধ্যায় (১৯১৯-২০০৩) – বাঙালি কবি
অ্যালায়েন্স এয়ার (ভারত)
ইতিহাস
এই বিমান সংস্থাটি গঠিত হয় ইন্ডিয়ান এয়ারলাইন্সের সহযোগি হিসাবে এলায়েন্স এয়ার নামে। এটি ১লা এপ্রিল ১৯৯৬ সালে গঠিত হয় তথা ২১-এ জুন, ১৯৯৬ সালে বিমান পরিষেবা  আরম্ভ করে। এর পর ইন্ডিয়ান এয়ারলাইন্স যখন এয়ার ইন্ডিয়া হিসাবে পরিচালিত হতে থাকে তখন এলায়েন্স এয়ার, এয়ার ইন্ডিয়া রিজনাল হিসাবে কার্যক্রম শুরু করে।
সাহিত্য অকাদেমি ফেলোশিপ
১৯৯৬
৪৯। শ্রী ডি জয়কান্তন (১৯৩৪-) তামিল লেখক, প্রাবন্ধিক ও সমালোচক
৫০। শ্রী রাজা রাও – (১৯০৮-) – ইংরেজি ঔপন্যাসিক
১৯৯৯
৫১। শ্রী রামবিলাস শর্মা (১৯১২-২০০০)
৫২। শ্রী রাজেন্দ্র শাহ (১৯১৩-)
অ্যালায়েন্স এয়ার (ভারত)
বিমান
এপ্রিল ২০১৮ সাল অনুযায়ী এলায়েন্স এয়ার নিম্নলিখিত বিমানগুলি পরিচালনা করে:
সাহিত্য অকাদেমি ফেলোশিপ
১৯৯৯
৫৩। শ্রী গুন্টুরু শেষেন্দ্র শর্মা (১৯২৭-)
৫৪। শ্রী সৈয়দ আবুল মালিক (১৯১৯-২০০০)
৫৫। পণ্ডিত এন খেলচন্দ্র সিং (১৯২০-)
৫৬। শ্রী কে এস নরসিমামূর্তি (১৯১৫-২০০৩) – কন্নড় কবি
২০০০
৫৭। অধ্যাপক আর এন ডান্ডেকর (১৯০৯-২০০১)
৫৮। অধ্যাপক রেহমান রাহি (১৯২৫-)
২০০১
৫৯। অধ্যাপক রামনাথ শাস্ত্রী (১৯১৪-)
২০০২
৬০। শ্রী কাইফি আজমি (১৯২৫-২০০২) – উর্দু কবি
৬১। শ্রী নীলমণি ফুকন (১৯৩৩-) – অসমীয়া কবি
৬২। শ্রী ভীষম সাহনি (১৯১৫-২০০৩) – হিন্দি কথাসাহিত্যিক
৬৩। শ্রী গোবিন্দচন্দ্র পাণ্ডে (১৯২৩-)
২০০৪
৬৪। অধ্যাপক ইউ আর অনন্তমূর্তি (১৯৩২-)
৬৬। শ্রী শঙ্খ ঘোষ (১৯৩২-)
৬৭। শ্রী বিজয়দান দেথা (১৯২৬-)
৬৮। অধ্যাপক বি কৃষ্ণমূর্তি (১৯২৮-)
২০০৫
৬৯। নির্মল বর্মা (১৯২৯-২০০৫) – হিন্দি সাহিত্যিক
৭০। কোভিলান (বাট্টামপরমপিল ভেলাপ্পান আয়াপ্পান) (১৯২৩-) মালয়ালম ঔপন্যাসিক
২০০৬
৭১। শ্রী বিষ্ণু প্রভাকর (১৯১২-) – হিন্দি লেখক
৭২। অধ্যাপক মনোজ দাস (১৯৩৪-) - ওড়িয়া লেখক
২০০৭
৭৩। অধ্যাপিকা অনিতা দেসাই – ইংরেজি ঔপন্যাসিক
৭৪। রবীন্দ্র কেলেকার – কোঙ্কনি লেখক
৭৫। কার্তার সিং দুগ্গল – পঞ্জাবি লেখক
ইকলস ক্যানাইমা
ইকলস ক্যানাইমা হল এক প্রকার মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। প্রধানত ভেনেজুয়েলায় এদের পাওয়া যায়। ১৯৭১ সালে সর্বপ্রথম এটি নামকরণ করা হয়। মথটির নামকরণ করেন বিজ্ঞানী ফেইজ।
সিন্ধু সভ্যতা
সিন্ধু সভ্যতা ছিল একটি ব্রোঞ্জ যুগীয় সভ্যতা (৩৩০০ – ১৩০০ খ্রিষ্টপূর্বাব্দ; পূর্ণবর্ধিত কাল ২৬০০ – ১৯০০ খ্রিষ্টপূর্বাব্দ)। এই সভ্যতার কেন্দ্র ছিল মূলত ভারতীয় উপমহাদেশের পশ্চিমাঞ্চলে অবস্থিত সিন্ধু নদ অববাহিকা। এই সভ্যতা প্রস্তর যুগে বিকাশ লাভ করে (প্রাচীন যুগকেই প্রস্তর যুগ বলে)। প্রথম দিকে এই সভ্যতা পাঞ্জাব অঞ্চলের সিন্ধু অববাহিকায় বিকাশ লাভ করে। পরে তা প্রসারিত হয় ঘগ্গর-হকরা নদী উপত্যকা ও গঙ্গা-যমুনা দোয়াব অঞ্চল পর্যন্ত। বর্তমান পাকিস্তান রাষ্ট্রের প্রায় সম্পূর্ণ অংশ, ভারতীয় প্রজাতন্ত্রের পশ্চিমদিকের রাজ্যগুলি, দক্ষিণ-পূর্ব আফগানিস্তান এবং  বালোচিস্তান প্রদেশের পূর্ব অংশ এই সভ্যতার অন্তর্গত ।
পূর্ণবর্ধিত সময়কালে এই সভ্যতা হরপ্পা সভ্যতা নামে পরিচিত। হরপ্পা ছিল এই সভ্যতার প্রথম আবিষ্কৃত নগরগুলির অন্যতম। ১৯২০-এর দশকে তদানীন্তন ব্রিটিশ ভারতের পাঞ্জাব প্রদেশে প্রত্নতাত্ত্বিক খননকার্যের ফলে এই শহরটি আবিষ্কৃত হয়। ১৯২০ সাল থেকে সিন্ধু সভ্যতার প্রত্নস্থলগুলিতে খননকার্য চলছে। ১৯৯৯ সালেও এই সভ্যতার বেশ কয়েকটি গুরুত্বপূর্ণ প্রত্নসামগ্রী ও আবিষ্কৃত হয়েছে। মহেঞ্জোদাড়ো সিন্ধু সভ্যতার একটি অতি গুরুত্বপূর্ণ কেন্দ্র।
হরপ্পা ভাষা প্রত্যক্ষভাবে প্রমাণিত হয়নি এবং এই ভাষার উৎস অজ্ঞাত। যদিও ইরাবতম মহাদেবন, অস্কো পারপোলা, এফ জি বি কুইপার ও মাইকেল উইটজেল প্রমুখ বিশেষজ্ঞেরা এই ভাষার সঙ্গে প্রোটো-দ্রাবিড়ীয়, এলামো-দ্রাবিড়ীয় বা প্যারা-মুন্ডা সম্পর্কের কথা উল্লেখ করেছেন।ইউনেস্কো বিশ্ব ঐতিহ্যবাহী স্থান হিসেবে বর্তমান সময়ে সিন্ধু সভ্যতা অন্তর্গত।
সভ্যতার নাম নিয়ে বিতর্ক
হরপ্পা সভ্যতার প্রথম দিকে আবিষ্কৃত মহেঞ্জোদারো ও হরপ্পা নগরটি সিন্ধু উপত্যাকা অঞ্চলে গড়ে উঠেছিল। যার ওপর ভিত্তি করে ঐতিহাসিকরা সিন্ধু নদীর নাম অনুযায়ী এই সংস্কৃতিকে সিন্ধু সভ্যতা নামকরণ করা হয়েছিল।
কালনির্ণয়
স্যার জন মার্শালের সময় থেকেই হরপ্পা সংস্কৃতির কাল নির্ণয়ের চেষ্টা চলছে। জন মার্শাল সিন্ধু সভ্যতা সম্বন্ধে ' 'ইলাস্ট্রেটেড লন্ডন-এ ' সর্বপ্রথম একটি নিবন্ধ লেখেন ২০ সেপ্টেম্বর ১৯২৪ খ্রিস্টাব্দে ।এই বিশদ প্রবন্ধটির নাম ছিল " ফার্স্ট লাইট অন এ লং  ফরগটেন সিভিলাইজেশন : নিউ ডিসকভারিজ অব অ্যান আননোন প্রি-হিস্টরিক পাস্ট ইন ইন্ডিয়া'' " এই প্রবন্ধটি বেরোনোর এক সপ্তাহের মধ্যে প্রত্নতত্ত্ববিদ এ.এইচ. সায়েস লক্ষ্য করেন যে হরপ্পায় প্রাপ্ত বিভিন্ন সীলমোহরগুলি মেসোপটেমিয়ার "প্রোটো-এলামাইট" সিলমোহরের মতন দেখতে । প্রোটো-এলামাইট ট্যাবলেটগুলির বয়স আনুমানিক খ্রিস্টপূর্ব তৃতীয় সহস্রাব্দের কাছাকাছি । সায়েস, তাই প্রাসঙ্গিকভাবে লিখেছেন যে 'হরপ্পা সীলমহর ।গুলির আবিষ্কার ভারতীয় সভ্যতার যুগ এবং উৎপত্তি সম্পর্কে আমাদের ধারণাগুলিকে বদলে দিতে পারে'' '।
সি.জে. গ্যাড, অভিমত প্রকাশ করেছেন ২৩৫০ থেকে ১৭৭০ খ্রিস্টপূর্বাব্দ হরপ্পা সংস্কৃতির বিকাশকাল। স্টুয়ার্ট পিগট ও মরটিমার হুইলার হরপ্পা সংস্কৃতির সময় ২৫০০ থেকে ১৫০০ খ্রিস্টপূর্বাব্দ ধার্য করেছেন।  মেসোপটেমিয়ায় পাওয়া কিছু সীলমহর, হরপ্পা প্রত্ন সামগ্রী ও ইরানের  প্রভৃতি স্থানের উপাদানের উপর নির্ভর করে তারা এই সিদ্ধান্তে উপনিত হয়েছিলেন।
আধুনিক সময়ে রেডিও কার্বন পরীক্ষা হরপ্পা সংস্কৃতির কাল নির্ণয়ের শ্রেষ্ঠ পদ্ধতি হিসেবে স্বীকৃতি লাভ করেছে। প্রথম দিকে ডি.পি আগরওয়াল এই বৈজ্ঞানিক পদ্ধতিতে হরপ্পা অঞ্চলে ব্যাপক অনুসন্ধান কার্য পরিচালনা করেন । বর্তমান সময়ে হরপ্পা সভ্যতার বিভিন্ন প্রত্ন ক্ষেত্র থেকে পরিণত হরপ্পার ৭০ টিরও বেশি নতুন তারিক পাওয়া গেছে এই তারিখ অনুযায়ী হরপ্পা সভ্যতার পরিণত কাল ২৬০০ থেকে ১৯০০ খ্রিস্টপূর্বাব্দ পর্যন্ত বিস্তৃত ।
বিভিন্ন আলোচনার পরিপ্রেক্ষিতে বিভিন্ন ঐতিহাসিক আদি, পরিণত ও উত্তর হরপ্পা সংস্কৃতির নিম্নরূপ কাল সীমা ধার্য করেছেন।
আদি হরপ্পা সংস্কৃতি :৩২০০ - ২৭০০ খ্রিস্টপূর্বাব্দ।                                          পরিণত হরপ্পা সংস্কৃতি :২৭০০ - ১৯০০ খ্রিস্টপূর্বাব্দ।                                             উত্তর হরপ্পা সংস্কৃতি :১৯০০ - ১৩০০ খ্রিস্টপূর্বাব্দ।
জাতি তত্ত্ব
কারা হরপ্পা সংস্কৃতি গড়ে তুলেছিলেন সে সম্পর্কে প্রত্নতত্ত্ববিদরা নানা অভিমত ব্যক্ত করেছেন। হরপ্পা লিপির পাঠোদ্ধার হলে এ সম্পর্কে হয়তো চূড়ান্ত কথা বলা যেত। সিন্ধুবাসি কারা এ নিয়ে বিভিন্ন তর্কের অবতারণা হয়েছে। নানা জীববিজ্ঞানী আমাদের নিশ্চিত ভাবে জানিয়েছেন যে আধুনিক হোমো স্যাপিয়েন্স মানুষ আফ্রিকা থেকে সারা পৃথিবীতে ছড়িয়ে পড়েছিল। তাদের আফ্রিকা ত্যাগের প্রধান কারণ ছিল আবহাওয়া জনিত। প্রায় ৭০,০০০ বছর আগে আফ্রিকা ত্যাগ করে হোমো স্যাপিয়েন্সর একদল  আরব উপদ্বীপে পৌঁছায় এবং ধীরে ধীরে সমগ্র  বিশ্বতে ছড়িয়ে পড়ে। তারা সর্বশেষ প্রায় ১৬,০০০ বছর আগে আমেরিকা মহাদেশ পৌছায়। এবং  ৭০,০০০ থেকে ১৬,০০০ বছরের মধ্যে পৃথিবীর অধিকাংশ অঞ্চলে নিজেদের উপনিবেশ তৈরি করে ।  এবং  নৃবিজ্ঞানীবিদরা প্রায় ৬৫,০০০ বছর আগে তাদের ভারতে পৌছানোর প্রমাণ পেয়েছেন । তবে ধীরে ধীরে ভারত ভূখণ্ডে আরো বিভিন্ন নেগ্রিটো, আদি অস্ট্রালয়েড, মঙ্গোলয়েড ভূমধ্যসাগরীয় ও নর্ডিক প্রভৃতি জাতির  ফলে বর্তমান সময়ের অধিকাংশ জনজাতি গুলির উদ্ভব হয়েছে।
তবে একসময় মনে করা হতো মেসোপটেমিয়া ও সুমেরের লোকেরা সিন্ধু সভ্যতা সৃষ্টি করেছে। তখন হরপ্পা ও মেসোপটেমিয়া সভ্যতার আপাত সাদৃশ্য বিষয়গুলিকে বড় করে দেখা হতো। কিন্তু পরবর্তীকালের ঐতিহাসিকরা মনে করেন এই সাদৃশ্য ছিল উপর উপর ও ভাসা ভাসা। এমনকি তাদের চোখে দুই সংস্কৃতির ভাস্কর্যের পরিবর্তনগুলি ধরা পড়েছে। এসব ঘটনার পরিপ্রেক্ষিতে বর্তমান কোনোও ঐতিহাসিক আর মেসোপটেমিওদের সিন্ধু সভ্যতার স্রষ্টা বলে মনে করেন না।
একদল পন্ডিত মনে করেন দ্রাবিড়রা নন আর্যরাই হরপ্পা সভ্যতার স্রষ্টাা এ ডি পুসলকর, বি বি লাল, এস পি গুপ্তা, এস আর রাও , এদের মত যেমন দেশি পন্ডিত আছেন তেমনি অলচিনদের মতো বিদেশী ঐতিহাসিক আছেন। এদের সকলের নিজের নিজের অভিমত আছে তবে এরা সকলেই বিশ্বাস করেন যে হরপ্পা সভ্যতার স্রষ্টারা হলেন আর্য। আর্যরা সিন্ধু সভ্যতার সৃষ্টি করেছেন এই মতের সমর্থনে বেশ কয়েকটি যুক্তি প্রদর্শিত হয়েছে যেমন-বৈদিক সাহিত্যকে যত অর্বাচীন ভাবা হয় বৈদিক সাহিত্য তা নয়। যে বৈশিষ্ট্য গুলিকে খাঁটি হরপ্পিও বলে দাবি করা হয়েছে সেগুলি সব বৈদিক সাহিত্যে বর্তমান। তাদের মতে , সিন্ধুবাসীরা ঘোড়া ব্যবহার করতেন না এ ধারণার ঠিক নয়, আনুমানিক ৪৫০০ খ্রিস্টপূর্বাব্দ থেকেই যে ভারতে ঘোড়ার ব্যবহার শুরু হয়েছে । খ্রিস্টপূর্ব পঞ্চম সহস্রাবদের মাঝামাঝি সময়ের সুরকোটডাই ঘোড়ার অস্থি পাওয়া গেছে। সিন্ধু উপত্যকায় বিভিন্ন স্থান থেকে পোড়ামাটির ঘোড়ার টেরাকোটা আবিষ্কৃত হয়েছে বলে এই ধরনের ঐতিহাসিকদের মত । তবে বসন্ত সিন্ধে পুনের ডেকান কলেজের ভাইস প্রিন্সিপাল এবং 2012 থেকে 2016 রাখিগড়ী  খননের সময় কবরখানা থেকে 40টি কঙ্কাল সংগ্রহ করেছিলেন এবং কঙ্কাল গুলির গবেষণার ভিত্তিতে তিনি এখনো পর্যন্ত জানিয়েছেন যে রাখিগর্হিতে স্থানীয় মানুষেরাই সামান্য বসতি থেকে ক্রমে নগরে গড়ে তুলেছিল এবং অনেক বর্তমান সংস্কৃতি প্রাচীন রূপ সেই সময়ের মধ্যে খুঁজে পেয়েছেন। যেমন হাতজোড় করে নমস্কার ,মাথায় সিঁদুর, যোগী মূর্তি ইত্যাদি।
খননকার্য ও আবিষ্কার
চার্লস ম্যাসন তার ন্যারেটিভ অফ ভ্যারিয়াস জার্নিস ইন বালোচিস্তান, আফগানিস্তান অ্যান্ড দ্য পাঞ্জাব গ্রন্থে হরপ্পার ধ্বংসাবশেষের কথা প্রথম উল্লেখ করেন। স্থানীয় অধিবাসীরা তাকে "তেরো ক্রোশ" দূরে একটি প্রাচীন নগরীর উপস্থিতির কথা বলেছিল। কিন্তু প্রায় শতাব্দীকাল এই বিষয়ে কেউ কোনো প্রকার প্রত্নতাত্ত্বিক আগ্রহ দেখাননি।
১৮৫৬ সালে ব্রিটিশ ইঞ্জিনিয়ার জন ও উইলিয়াম ব্রান্টন করাচি ও লাহোরের মধ্যে ইস্ট ইন্ডিয়ান রেলওয়ে কোম্পানি লাইন স্থাপনের দায়িত্ব পান। জন লিখেছেন: "রেললাইন স্থাপনের জন্য উপযুক্ত ব্যালাস্ট কোথা থেকে পাওয়া যায়, সেই ভেবে আমি খুবই চিন্তিত ছিলাম।" তাদের বলা হয় যে, লাইনের নিকট ব্রাহ্মণাবাদ নামে এক প্রাচীন নগরীর ধ্বংসাবশেষ রয়েছে। সেই শহরে এসে তারা শক্ত ও ভালভাবে পোড়ানো ইঁটের সন্ধান পান এবং নিশ্চিত এই ভেবে যে "ব্যালাস্টের একটি উপযুক্ত উৎস পাওয়া গেছে।" ব্রাহ্মণাবাদ শহর এই ভাবে ব্যালাস্টে পরিণত হয়। কয়েক মাস পরে, আরও উত্তরে জনের ভাই উইলিয়াম ব্রান্টনের কর্মস্থলে "লাইনের অংশে অপর একটি শহরের ধ্বংসাবশেষ দেখা যায়। এই ধ্বংসাবশেষের ইঁট নিকটবর্তী হরপ্পা গ্রামের অধিবাসীরাও ব্যবহার করত। এই ইঁটেরই ব্যালাস্টে তৈরি হয় লাহোর থেকে করাচি পর্যন্ত ৯৩ মাইল (১৫০ কিলোমিটার) দৈর্ঘ্যের রেলপথ।"
১৮৭২-৭৫ সালে আলেকজান্ডার কানিংহাম প্রথম হড়প্পা সিলমোহর প্রকাশ করেন। তিনি ভুলবশত এটি ব্রাহ্মী লিপি মনে করেছিলেন। এর প্রায় অর্ধশতাব্দী পরে ১৯১২ সালে জে. ফ্লিট আরও কতকগুলি হরপ্পা সিলমোহর আবিষ্কার করেন। এই সিলমোহর দেখে উদ্বুদ্ধ হয়ে ১৯২১-২২ সালে স্যার জন মার্শাল এই অঞ্চলে প্রত্নতাত্ত্বিক খননকার্য অভিযান চালান। এই অভিযানের ফলশ্রুতিতেই স্যার জন মার্শাল, রায়বাহাদুর দয়ারাম সাহানি ও মাধোস্বরূপ ভাট হরপ্পা এবং রাখালদাস বন্দ্যোপাধ্যায়, ই. জে. এইচ. ম্যাককি ও স্যার জন মার্শাল মহেঞ্জোদাড়ো আবিষ্কার করেন। ১৯৩১ সালের মধ্যেই মহেঞ্জোদাড়োর অধিকাংশ প্রত্নস্থল আবিষ্কৃত হয়ে গিয়েছিল। তৎসত্ত্বেও খননকার্য অব্যাহত থাকে। এরপর ১৯৪৪ সালে ভারতীয় পুরাতাত্ত্বিক সর্বেক্ষণের তদনীন্তন ডিরেক্টর স্যার মর্টিমার হুইলারের নেতৃত্বে অপর একটি দল এই অঞ্চলে খননকার্য চালায়। ১৯৪৭ সালের পূর্বে আহমদ হাসান দানি, ব্রিজবাসী লাল, ননীগোপাল মজুমদার, স্যার মার্ক অরেল স্টেইন প্রমুখ এই অঞ্চলে খননকার্যে অংশ নিয়েছিলেন।
ভারত বিভাগের পর সিন্ধু সভ্যতার অধিকাংশ প্রত্নস্থল পাকিস্তান রাষ্ট্রের অন্তর্গত হয়। উল্লেখ্য, পাকিস্তান ভূখণ্ডই ছিল এই প্রাচীন সভ্যতার মূল কেন্দ্র। ১৯৪৯ সালে পাকিস্তান সরকারের পুরাতাত্ত্বিক উপদেষ্টা স্যার মর্টিমার হুইলার এই সব অঞ্চলে খননকার্য চালান। সিন্ধু সভ্যতার সীমান্তবর্তী প্রত্নস্থলগুলি আবিষ্কৃত হয়েছে পশ্চিমে বালোচিস্তানের সুকতাগান ডোর এবং উত্তরে আফগানিস্তানের আমুদারিয়া বা অক্সাস নদীর তীরে শোর্তুগাই অঞ্চলে।
প্রাক-হরপ্পা যুগ: মেহরগড়
মেহরগড় হল পাকিস্তানের বেলুচিস্তান প্রদেশের একটি নব্য প্রস্তর যুগের প্রত্নক্ষেত্র যার সময় কাল প্রায় আনুমানিক খ্রিষ্টপূর্ব ৭০০০ অব্দ থেকে খ্রিস্টপূর্ব ২৫০০ অব্দ পর্যন্ত। উৎখলনের ফলে মেহেরগড়ের নব্যপ্রস্তর যুগেও পর্বের তিনটি পর্যায়ে সন্ধান পাওয়া গেছে যা সিন্ধু সভ্যতার উত্থানের নতুন তথ্য সরবরাহ করে থাকে । অনেকে আবার এই সংস্কৃতির মধ্যে পূর্ব এশিয়ার সংস্কৃতির সামঞ্জসতা খুঁজে পেয়েছেন বলে দাবি করেছেন।  দক্ষিণ এশিয়ায় প্রথম দিককার কৃষিকাজ ও পশুপালনের প্রমাণ পাওয়া গিয়েছে এই স্থানে ।  এছাড়া "গৃহপালিত গমের চাষ, চাষের প্রাথমিক পর্যায়, মৃৎশিল্প, অন্যান্য প্রত্নতাত্ত্বিক নিদর্শন, কিছু গৃহপালিত উদ্ভিদ  এবং পশুপালন "প্রভৃতি কারণে মেহেরগড় ঐতিহাসিক মহলে বিখ্যাত হয়ে আছে।
মেহেরগড়ের একটি স্বাধীন উৎপত্তির পক্ষে যুক্তি দেন জাঁ-ফ্রাঁসোয়া জ্যারিজ। জ্যারিজ উল্লেখ করেন, "বিভিন্ন ঐতিহাসিকরা যে অনুমান করে থাকেন যে কৃষি অর্থনীতি সম্পূর্ণরূপে নিকট-পূর্ব থেকে দক্ষিণ এশিয়ায় প্রবর্তিত হয়েছিল এবং পূর্ব মেসোপটেমিয়া এবং পশ্চিম সিন্ধু উপত্যকার নব্য প্রস্তর যুগীয় প্রত্নক্ষেত্র গুলির  মধ্যে সামঞ্জস্য রয়েছে যা তারা "সাংস্কৃতিক ধারাবাহিকতা" বলে উল্লেখ করেছেন। আবার বেশ কিছু ঐতিহাসিক যেমন ই জে এইচ ম্যাকে, ডি. এইচ গার্ডন, প্রভৃতি ঐতিহাসিকরা এই তথ্যের ভিত্তিতে সিন্ধু সভ্যতাকে মেসোপটেমিয়ান সংস্কৃতির অংশ হিসেবে তুলে ধরেন । কিন্তু মেহেরগড়ের প্রত্নতাত্ত্বিক তত্ত্বের ভিত্তিতে, জ্যারিজ উপসংহারে  পৌঁছেছেন যে মেহেরগড় সংস্কৃতিটি স্বাধীনভাবে গড়ে উঠেছিল এবং এখানে কৃষিকাজ ও পশুপালন একান্ত নিজস্ব পদ্ধতিতে গড়ে উঠেছিল এবং এটি "প্রাচ্যের নব্যপ্রস্তর সংস্কৃতির 'ব্যাকওয়াটার' নয়"।
অবশ্য ,গ্যালেগো রোমেরো অন্যান্য ঐতিহাসিকরা (২০১১)  ভারতের ল্যাকটোজ সহনশীলতার উপর তাদের গবেষণা চালিয়ে পরামর্শ দেন যে "রিখ এট আল (2009) দ্বারা চিহ্নিত পশ্চিম ইউরেশীয় জেনেটিক অবদান প্রধানত ইরান এবং মধ্যপ্রাচ্য থেকে জিন প্রবাহকে প্রতিফলিত করে।" তারা আরও উল্লেখ করেন যে দক্ষিণ এশিয়ায় গবাদি পশু পালনের প্রাচীনতম প্রমাণ মেহেরগড়ের সিন্ধু নদ উপত্যকা থেকে পাওয়া গেছে ।
বিভিন্ন ঐতিহাসিকদের মতে নব্য প্রস্তর যুগে মানুষের জীবনযাত্রা প্রায় পুরোটাই পাল্টে গিয়েছিল। মানুষ ক্রোমশই সভ্য হয়ে উঠেছিল মানুষের এই ব্যাপক অগ্রগতির বর্ণনা করতে গিয়ে গার্ডন চাইল তার ম্যান মেকস হিমসেলফ গ্রন্থে নব্য প্রস্তর যুগকে বিপ্লব বলে আখ্যায়িত করেছে । এই যুগের প্রথম বৈপ্লবিক পরিবর্তন ছিল খাদ্য উৎপাদন। মানুষ এই পর্যায়ে খাদ্য সংগ্রহ পর্ব থেকে খাদ্য উৎপাদক পর্বে উত্তীর্ণ হয়। অবশ্য খ্রিস্টপূর্ব ৭০০০ অব্দ নাগাদ মেহেরগড়ের প্রথম পর্যায়ে কিছু কৃষি জাতীয় যব ও বুনো যব একত্রে পাওয়া গেছে এ থেকে মনে হয় সম্ভবত মেহেরগড়ে প্রথম জবের চাষ শুরু হয়। ছিল। এছাড়া মেহেরগড়ে কিছু তৈল বীজ ও কার্পাসে নিদর্শন পাওয়া গেছে। এ যুগের অর্থনীতির আরো একটি গুরুত্বপূর্ণ দিক হলো পশুপালনের সূচনা। এছাড়া বৈপ্লব পরিবর্তন ঘটেছিল শিল্পক্ষেত্র। এ যুগে কুমোরেরা চাকার আবিষ্কার করেছিল। সিন্ধু সভ্যতার সূচানার প্রথম পর্যায়ে হিসেবে মেহেরগড় কে চিহ্নিত করা যেতে পারে। এবং মেহেরগরের এই বৈপ্লবিক পরিবর্তন তৈরি করেছিল সিন্ধু সভ্যতার রঙ্গমঞ্চ।
আদি হরপ্পা সংস্কৃতি (৩২০০-২৬০০)
মেহেরগড় সভ্যতা আবিষ্কারের আগেই, প্রত্নতত্ত্ববিদ অমলেন্দো ঘোষ ১৯৬৫ সালে প্রাক হরপ্পান সংস্কৃতি এবং রাজস্থানের সোথি সংস্কৃতির উপর দৃষ্টি নিবদ্ধ করেন এবং পরিণত হরপ্পা সংস্কৃতি ও পূর্ববর্তী হরপ্পা সংস্কৃতির মধ্যে মিল সনাক্ত করার চেষ্টা করেছিলেন। কিন্তু বৃহত্তর সিন্ধু উপত্যকা এবং উত্তর বেলুচিস্তানের প্রাক হরপ্পা প্রত্নক্ষেত্রগুলির প্রমাণ প্রথম ব্যাপক বিশ্লেষণ করেন বিখ্যাত পাকিস্তানি ঐতিহাসিক ও প্রত্নতত্ত্ববিদ মিঃ মুঘল। তার অনুমান, নিম্ন সিন্ধু ও গঙ্গা যমুনা-দয়াব অঞ্চলের চতুর্থ সহস্রাবদের পূর্বের পর একটু একটু করে স্থায়ী বসতে তৈরি হয়েছিল। বর্তমান সময়ের ঐতিহাসিক মহল প্রারম্ভিক হরপ্পা সংস্কৃতিকে রভি পর্ব হিসেবে চিহ্নিত করে থাকে, নিকটবর্তী রভি নদীর নামে এই সংস্কৃতির নামকরণ করা হয়েছিল, যার সময় কাল প্রায়  খ্রিস্টপূর্ব ৩৩০০ অব্দ থেকে খ্রিস্টপূর্ব ২৪০০ অব্দ।  এটি শুরু হয়েছিল যখন পাহাড়ি উপত্যকা থেকে  কৃষকরা ধীরে ধীরে  নিম্নভূমির নদী উপত্যকাই স্থানান্তরিত হয়েছিল,  এই সময় কিছু গুরুত্বপূর্ণ সংস্কৃতি হল কোটদিজি ,সিন্ধুতে আমির, পশ্চিম সিন্ধু সমভূমিতে দেরা জাট, পাকিস্তানের পাঞ্জাব প্রদেশের উত্তর অংশের সরাই খোলা এবং হাকড়া সংস্কৃতিটি পশ্চিমে ঘগর-হাকড়া নদী উপত্যকায় গড়ে উঠেছিল।
বিখ্যাত ঐতিহাসিক কেনোয়ার হরপ্পা ক্ষেত্রের দীর্ঘদিনের গবেষণার পর আমাদের জানিয়েছেন যে কোটদিজি দশায় মৃৎশিল্পে কিছু চিহ্নের ব্যবহার হচ্ছে যা এর পরের পর্বে পরিপূর্ণতা লাভ করবে, যা ধীরে ধীরে গড়ে উঠবে সিন্ধু লিপিতে। এ পর্যায়ে সবচেয়ে উল্লেখযোগ্য সিলমহর গুলি ব্যবহারের দাম সাদাত, কোটদিজি সংস্কৃতি  সাক্ষ্য বহন করছে। প্রাথমিক দিকে সিলমহর-এ লিপি বা লেখা কিছু থাকত না , থাকতো নানা জ্যামিতিক নকশা। পরবর্তী পর্যায়ে এই ধরনের সিলমহর-এর ব্যবহার অনেক বৃদ্ধি পায় এবং হরপ্পা,মহেঞ্জোদারো , রাখীগড়ী ,লোথাল ,কালিবঙ্গান সহ বহুস্থানে তার ব্যবহার আমরা লক্ষ্য করতে পারি।
সিন্ধু সভ্যতার পরিণত পর্যায়ে আগের পর্বগুলো নির্দেশ করে পাকিস্তানের কিছু অঞ্চল যেমন রেহমান ধেরি এবং আমরি প্রভৃতি। আবার কোটদিজি পর্বে পরবর্তী পরিণত হরপ্পার কিছু বৈশিষ্ট্য ঐতিহাসিকরা খুঁজে পেয়েছে। যেমন দুর্গ কেন্দ্রীভূত কর্তৃত্ব এবং ক্রমবর্ধমান শহুরে জীবনযাত্রা। এই পর্যায়ের আরেকটি শহর হাকরা নদীর তীরে ভারতের কালিবঙ্গানে পাওয়া গেছে। আবার একদল ঐতিহাসিক হরপ্পা সভ্যতার পূর্ববর্তী পর্যায়ের অধিকাংশ  প্রত্নক্ষেতর গুলি  ঘগর হাকরা নদীর তীরবর্তী অঞ্চলে পাওয়া যাওয়ায় এই সভ্যতাকে সিন্ধু-সরস্বতী সভ্যতা বলে উল্লেখ করেছেন।
সেই সময় থেকে জীবিকা নির্বহর সিন্ধু সভ্যতা প্রতিষ্ঠা লাভ করেছে। খেজুর ও আঙ্গুরের চাষ হচ্ছে এর সঙ্গে যুক্ত হয়েছে ভেড়া, ছাগল ও দু ধরনের গবাদি পশু। কালিবঙ্গানে প্রাচীন লাঙ্গল চাষের  উপরিভাগ সযত্নে রক্ষিত আছে। এছাড়া প্রাচীন কালে কালিবাঙ্গানের এবং সোথি ও সিসিওয়াল সংস্কৃতিতে উল্লেখযোগ্য পরিমাণে তামা ব্যবহারের নির্দেশন মেলে। এই সময়কার দেওয়াল গুলো মহেঞ্জোদারো মত পুরু ছিল না।
হস্তশিল্পের দিক দিয়ে নাগরিক যুগ পর্বের আগে কেবলমাত্র মেহেরগড় মতো বসতি এলাকায় তামা, ব্রোঞ্জ অল্পমাত্রায় ব্যবহারিত হয়েছে। অবশ্য, পূর্ববর্তী পর্যায়গুলিতে ধাতু, বালা, গহনা, হাতির দাঁতের বিভিন্ন অলংকার প্রভৃতি ব্যবহার হতো বলে প্রমাণ পাওয়া যায়। এছাড়া এই পর্যায়েতেই স্টিয়াটাইট এর ব্যবহার চালু হয়ে গিয়েছিল।
প্রারম্ভিক হরপ্পা যুগের চূড়ান্ত পর্যায়গুলি কিছু বৈশিষ্ট্য নির্দেশ করে থাকে যেমন বড় প্রাচীরযুক্ত বসতি, বাণিজ্য নেটওয়ার্কের বিস্তৃতি এবং মৃৎশিল্পের শৈলী, অলঙ্কার এবং সিলমোহরর ভিত্তিতে ঐতিহাসিকরা আঞ্চলিক সম্প্রদায়গুলির একটি "আপেক্ষিকভাবে অভিন্ন" বলে বস্তুগত সংস্কৃতি হিসেবে চিহ্নিত করেছেন। এই বৈশিষ্ট্য গুলির মাধ্যমে বিভিন্ন প্রত্নতত্ত্ববিদরা প্রাথমিক সিন্ধু সংস্কৃতিগুলোকে চিহ্নিত করে থাকেন।তবে, জটিল সিন্ধু লিপির ব্যবহার পরিণত হরপ্পা সংস্কৃতির বৈশিষ্ট্য বলে মনে করেন।
পরিণত হরপ্পা সংস্কৃত (২৬০০-১৯০০)
আগের পর্যায়ে আমরা লক্ষ্য করেছি সিন্ধু সভ্যতার বেশিরভাগ বসতিগুলো ছিল গ্রামে। দু একটি বসতি শহর হবার পথে চলছিল। খুব অল্প সময়ের মধ্যে এক অমূল্ পরিবর্তন ঘটে যায়। তৈরি হয়ে যায় সিন্ধু সভ্যতার নাগরিক দশা যেটির জন্য এই সভ্যতা বিশ্ব বিখ্যাত। এই সভ্যতার বিশেষ কিছু বৈশিষ্ট্য আমাদের পূর্ণতার দশা চিহ্নিত করতে সাহায্য করে। যেমন বৈদেশিক বাণিজ্য, পূর্ণ লিপির ব্যবহার , হস্তশিল্পী উৎপাদন সহ এক জটিল নাগরিক জীবনের পরিবর্তন ইত্যাদি। ঐতিহাসিক ভি গর্ডন চাইল্ড একটি নগর সভ্যতার দিশারী হিসেবে লিপির ব্যবহার, ব্যবসা-বাণিজ্যের উন্নতি, বৃহৎ বৃহৎ স্মৃতিসৌধের কথা উল্লেখ করেছেন, তবে এ বিষয়টি বিভিন্ন ঐতিহাসিক মানতে নারাজ। এই সময় সভ্যতাটি একটি জটিল অথচ সুসংবদ্ধ সভ্যতা রূপে বিকাশ লাভ করে।
সিন্ধু সভ্যতার পরিণত পর্যায়ে রূপান্তরিত হওয়ার কারণ হিসেবে ২০১২ সালে জিওসান এট আল, এশিয়া জুড়ে বর্ষার ধীর-দক্ষিণমুখী স্থানান্তর ও প্রাথমিকভাবে সিন্ধু নদীর বন্যার ফলে সৃষ্ট উর্বর জমিকে সিন্ধু উপত্যকায় গ্রামগুলির বিকাশের কারণ বলে মনে করেন। তাদের মতে, এই সময় উর্বর জমির জন্য কৃষি কাজের পরিমাণ বৃদ্ধি পায় যার ফলে শহরগুলির উৎপত্তি ঘটে যা ধীরে ধীরে ভারতের প্রথম নগরায়নের রূপ নেয়। সিন্ধুবাসিরা কোনদিনই সেচ ব্যবস্থা ব্যবহার করেননি তারা প্রধানত মৌসুমী বর্ষার উপর নির্ভর করে যা গ্রীষ্মকালীন বন্যার দিকে পরিচালিত করে। তবে এই তত্ত্বের মাধ্যমে আমরা শুধু সিন্ধু উপত্যকা অঞ্চলের নগরগুলি গড়ে ওঠার কারণ উল্লেখ করতে পারি , সে ক্ষেত্রে বৃহৎ সিন্ধু সভ্যতার অন্যান্য নগর গুলি গড়ে ওঠার প্রশ্নটি থেকে যায়।
জিম শ্যাফার এবং ডি.এ. লিচটেনস্টাইন, এর মতে পরিপক্ক হরপ্পা সভ্যতা গড়ে উঠেছিল ভারত ও পাকিস্তানের সীমান্তে ঘাগর-হাকরা উপত্যকায়। এবং এই সভ্যতার পরিপূর্ণতা বিকাশের পেছনে  বাগোর, হাকরা ও কোটদীজি সংস্কৃতির বা এই সকল 'জাতিগত গোষ্ঠী'র সংমিশ্রণ" কাজ করেছিল।"
২৬০০ খ্রিস্টপূর্বাব্দের মধ্যে,  হরপ্পা সভ্যতার পৃথিবীর বৃহৎ নাগরিক সভ্যতা হিসেবে গড়ে ওঠে।  এই ধরনের নগর কেন্দ্রগুলির মধ্যে রয়েছে আধুনিক পাকিস্তানের হরপ্পা, গানেরিওয়ালা, মহেঞ্জোদারো এবং আধুনিক ভারতে ধোলাভিরা, কালিবঙ্গন, রাখিগড়ি, রূপার এবং লোথাল। হরপ্পা সভ্যতার পরিণত কালে প্রায়, ১,০০০ টিরও বেশি বসতি পাওয়া গেছে, প্রধানত সিন্ধু এবং ঘাগর-হাকরা নদী এবং তাদের উপনদী অঞ্চলগুলিতে গড়ে উঠেছিল।.
নগর পরিকল্পনা
পরিল্পিত নগর হরপ্পা সংস্কৃতির এক উল্লেখযোগ্য বৈশিষ্ট্য । মহেঞ্জোদারো ,হরপ্পা, কালিবঙ্গান , ধোলাবিরা,বাণীওয়ালী রাখিগড়ি গুলির মতো উন্নত মানের নগরএই পর্বেই গড়ে উঠেছিল। নগরগুলির গঠন ও বিন্যাস দেখে মনে হয় নগর পরিকল্পনা তখন পরীক্ষা-নিরীক্ষার প্রাথমিক স্তরে ছিল না, অনেক উন্নত স্তরে পৌঁছেছিল।অত্যাধুনিক বৈজ্ঞান ভিত্তি নগর পরিকল্পনার লক্ষ্য করা যায় সিন্ধু সভ্যতার নগর গুলিতে । ভারত উপমহাদেশে সিন্ধু সভ্যতার অঞ্চলগুলিতে সর্বপ্রথম নগরায়ন গড়ে উঠেছিল। উন্নতমানের নগর পরিকল্পনা এবং দক্ষ পৌর শাসনব্যবস্থা ​​থেকে আমরা জানতে পারি, যে অত্যধিক পরিমাণ পরিষ্কার ও পরিচ্ছন্নতা এবং ধর্মীয় আচার সিন্ধু সভ্যতার নগরীর মূল ভিত্তি হয়ে দাঁড়িয়েছিল।
নগর গুলিতে সামঞ্জস্যপূর্ণ একই রকম নগর পরিকল্পনা লক্ষ্য করা যায়। নগরের দুটি অংশ পশ্চিমের উঁচু দুর্গ এলাকা আর পূর্বের নিম্ন অঞ্চল। দুর্গ এলাকায় শাসকরা ও সমৃদ্ধশালী ব্যক্তিরা এবং পূর্বাঞ্চলের সাধারণ লোকেরা বাস করতেন বলে ঐতিহাসিকদের ধারণা। দুর্গ এলাকার চারদিক ঘিরে থাকতো প্রাচীর এবং কোন কোন নগরে আবার নিম্ন অঞ্চল ঘিরেও প্রাচীর দেওয়া হতো। যেমনটি ঘটেছিল কালিবঙ্গানের ক্ষেত্রে। কেন এই প্রাচীর দেওয়া হতো তা নিয়ে ঐতিহাসিক মহলে বিতর্কের অবতারণা হয়েছে, অনেক পন্ডিত মনে করেন বারতি নিরাপত্তার খাতিরেই এই ব্যবস্থা।
সিন্ধু সভ্যতর নগর পরিকল্পনার একটি গুরুত্বপূর্ণ বৈশিষ্ট্য ছিল স্বচ্ছতা ব্যবস্থা। হরপ্পা, মহেঞ্জোদারো এবং সম্প্রতি আংশিকভাবে খনন করা রাখিগড়ীতে এই নগর পরিকল্পনা দেখা যায় শহরের মধ্যেকার বাড়িগুলি কূপ থেকে জল সংগ্রহ করত। সিন্ধু সভ্যতার বিভিন্ন ঘর গুলিতে নিজস্ব স্নানের আলাদা করে জায়গা থাকতো। স্নান ঘরের ময়লা জল ছোট নালী বেয়ে রাস্তার বড় নর্দমায় গিয়ে পড়তো।
মহেঞ্জোদারো এবং হরপ্পার নগর অঞ্চলের জল নিকাশি ব্যবস্থার ভুয়শি প্রশংসা করেছেন বিভিন্ন ঐতিহাসিকরা। প্রতিটি বড় রাস্তায় এমনকি বেশিরভাগ গলিতেও এক থেকে দু ফুট গভীর ঢাকা নর্দমা ছিল । নর্দমার মাঝে মাঝে ম্যানহোল থাকত সেখানে জল বাহিত আবর্জনা একত্রিত হতো এবং সেই আবর্জনা পরিষ্কার করার জন্য পৌর প্রশাসনিক ব্যবস্থাও ছিল বলে প্রত্নতত্ত্ববিদদের ধারণা। তাদের মতে প্রতিটি শহরে এসব ব্যবস্থা তত্ত্বাবধানে দায়িত্ব নিশ্চয়ই কোন সুগঠিত পৌর সংস্থার উপর উপন্যাস্ত ছিল। ঘর গুলির জালনা, দরজা গুলির মুখ রাস্তার দিকে থাকতো । বর্তমান সময়ের ভারতবর্ষের কিছু গ্রামের এই ধরনের আকৃতি লক্ষ্য করা যায়।
সমগ্র সিন্ধু নগরগুলি সমসাময়িক মধ্যপ্রাচ্যের শহুরের  তুলনায় অনেক বেশি উন্নত এবং আজকের পাকিস্তান ও ভারতের অনেক অঞ্চলের তুলনায় আরও বেশি দক্ষ।  হরপ্পাবাসিদের উন্নত স্থাপত্য তাদের অত্যাধুনিক পোতাঙ্গন, শস্যভাণ্ডার, গুদাম ঘর , পোড়ামাটির ইট এবং প্রতিরক্ষামূলক দেয়াল ঐতিহাসিকদের দৃষ্টি আকর্ষণ করেছে।  সিন্ধু শহরের বিশাল প্রাচীর সম্ভবত বন্যা থেকে হরপ্পাবাসীদের রক্ষার করার তাগিদে তৈরি হয়েছিল।
তবে, দুর্গের উদ্দেশ্য নিয়ে বিতর্ক রয়েছে। এই সভ্যতার সমসাময়িক, মেসোপটেমিয়া এবং প্রাচীন মিশরের তুলনাই, কোন বড় স্মারক কাঠামো বা স্মৃতিসৌধ নির্মিত হয়নি। সিন্ধু সভ্যতার নগর গুলিতে প্রাসাদ বা মন্দিরের কোনো চূড়ান্ত প্রমাণ নেই। কিছু বৃহৎ  শস্যভাণ্ডার  হরপ্পা ও মহেঞ্জোদারোই  চিহ্নিত করা গিয়েছে তবে তা নিয়ে ঐতিহাসিকদের মধ্যে বিরোধ রয়েছে।এছাড়া মহেঞ্জোদারোর দুর্গ এলাকায় এক বিরাট স্নান ঘাট আবিষ্কার হয়েছে।
যদিও কিছু বাড়ি অন্যদের তুলনায় বড় ছিল, সিন্ধু সভ্যতার শহরগুলিতে সমতাবাদ লক্ষ্য করা যায় ।  সমস্ত বাড়িতে জল এবং নিষ্কাশন ব্যবস্থার সুবিধা ছিল।এটি তুলনামূলকভাবে কম সম্পদের বন্টনের দিকে নির্দেশ করে।
কর্তৃত্ব এবং শাসন ব্যবস্থা
প্রত্নতাত্ত্বিক নিদর্শনগুলি থেকে কেন্দ্রীয় ক্ষমতা বা হরপ্পা সমাজের শাসন ক্ষমতার কোনো প্রত্যক্ষ প্রমাণ পাওয়া যায় না। কিন্তু, জটিল সমাজ ব্যবস্থা এক অক্ষন্ড নগর বিন্যাস ,জল নিকাশি ব্যবস্থা, শস্য সংগ্রহ ও বন্টন ,ওজন ও মাপ ,ইটের আকার, পাথর ও ধাতুর যন্ত্রপাতি সকল বিষয়ে এক সামঞ্জস্য লক্ষ্য করা যায়। এছাড়া রাস্তা শহর পরিকল্পনা, প্রয়প্রণালী ব্যবস্থা, একই প্রকার সিলমোহরের ব্যবহার প্রভৃতি একটি শক্তিশালী কেন্দ্রীয় শক্তির অস্তিত্বের প্রমান দেয়। এক শক্তিশালী কেন্দ্রীয় শাসন যন্ত্র ছাড়া বিস্তৃত অঞ্চল জুড়ে এই ঐক্য বজায় রাখা সম্ভব ছিল না। কিন্তু এই শাসন যন্ত্রের চূড়ায় যিনি ছিলেন তিনি রাজা না, পুরোহিত না কোন এক পুরোহিত রাজা বা এক অভিজাত গোষ্ঠী তা জানা যায় না।
এ বিষয়ে বেশ কিছু তত্ত্বের অবতারণা হয়েছে
অবশ্য,জিম শ্যাফার হরপ্পা সভ্যতার সমজাতীয়তার স্তর নিয়ে প্রশ্ন তোলেন এবং পরামর্শ দেন যে এটি একটি শক্তিশালী কেন্দ্রীভূত সরকারের পরিবর্তে অভ্যন্তরীণ বাণিজ্যের একটি উন্নত নেটওয়ার্কের ফলাফল হতে পারে। পোসেহল অনুসারে হরপ্পা সভ্যতার সমাজ ছিল অত্যন্ত শৃঙ্খল এবং একটি শক্তিশালী প্রশাসনিক কাঠামো ছিল । তার মতে, সিন্ধু সভ্যতায় কোন রাজতন্ত্রের অস্তিত্ব ছিল না। তারা হয়তো প্রশাসনিক পরিষদ দ্বারা শাসিত হতো।
পরিমাপনবিদ্যা
হরপ্পা সভ্যতার বিভিন্ন অঞ্চলে ওজন পরিমাপের জন্য বাটখারা ব্যবহার হতো। প্রায় ২৫ টি এলাকা থেকে ছোট বড় নানা আকারের পাথরের বাটখারা পাওয়া গিয়েছে। মহেঞ্জোদারোতে পাওয়া গেছে ২০০ টি বাটখারা, চানহুদারতে ১০০ টি যার মধ্যে ২২ টি এসেছে একজন পাথর কুটারির বাড়ি থেকে। আবিষ্কৃত বাটখারা গুলির মধ্যে এগুলি ছিল ২ এর এবং একই সঙ্গে ১০ এর গুণিতকের ভিত্তিতে প্রস্তুত যেমন ১,২,৪,৮,৬৮ ১৬০, ৩২০ এবং এইরকম আরো। এককটির ওজন ১৩.৬৩ গ্রাম তার ভগ্নাংশগুলি হল ১/২,১/৪ এবং এইভাবে এগিয়ে ১/৬ পর্যন্ত । কৌটিল্যের অর্থশাস্ত্রে (খ্রিস্টপূর্ব ৪র্থ শতক) পরে যে ওজন ও পরিমাপ ব্যবহৃত হয় তা লোথালে ব্যবহৃত ওজনের মতোই।
শুধু বাটখারাই নয় সিন্ধু উপত্যকায় ধাতুর তৈরি কয়েকটি দাড়িপাল্লা ও আবিষ্কৃত হয়েছে। সিন্ধু উপত্যকায় সর্বত্র একই ধরনের ওজন ও মাপের প্রচলন ছিল । কেন্দ্রীয় শক্তিশালী প্রশাসনিক নিয়ন্ত্রণ ছাড়া এ জিনিস অসম্ভব বলেই ঐতিহাসিকদের ধারণা।
ব্যবসা বাণিজ্য
হরপ্পা সভ্যতা আবিষ্কারের প্রথম দিকে মেসোপটেমিয়া সভ্যতার সঙ্গে সিন্ধু সভ্যতার ব্যবসা-বাণিজ্যের সূত্র ধরেই সর্বপ্রথম সিন্ধু সভ্যতার সময়কাল নির্ণয় করা হয়েছিল। সময়ের সঙ্গে সঙ্গে আরও অনেক তথ্যভিত্তিক প্রমাণের ভিত্তিতে হরপ্পা সভ্যতার সঙ্গে অন্যান্য বিদেশী সভ্যতার বাণিজ্যিক সূত্র খুঁজে পাওয়া গেছে । ঐতিহাসিকরা মনে করেন ব্যবসা-বাণিজ্যের উন্নতি ছাড়া নগর সভ্যতার বিকাশ হয় না । সভ্যতার সমৃদ্ধি ঘটেছিল অভ্যন্তরীণ ও বাহির উভয় বাণিজ্যে । বাণিজ্য চলতো শহরের সঙ্গে গ্রামের ও সিন্ধু উপত্যকায় এক প্রান্তের সঙ্গে অন্য প্রান্তে।
সাধারণত দুই চাকার গাড়ি ছিল মানুষ এবং পণ্য পরিবহনের একটি গুরুত্বপূর্ণ মাধ্যম।  বিভিন্ন স্থানে ব্রোঞ্জ ও পোড়ামাটির দুই চাকার গাড়ির বস্তু পাওয়া গেছে যার থেকে ঐতিহাসিকরা সিন্ধু বাসীদের জীবনের এক গুরুত্বপূর্ণ মাধ্যমকে চিহ্নিত করতে পেরেছেন৷ প্রাপ্তবয়স্ক হরপ্পা পর্বের শেষের দিকে ব্যবসায়ীরা অবশ্যই তাদের পণ্যদ্রব্যগুলিকে  পশু যেমন গরু, ভেড়া, ছাগল এবং গাধাকে বহন করার জন্য ব্যবহার করতো ।উটের ব্যবহারের প্রমাণ রয়েছে। তবে ঘোড়ার ব্যবহারের কোনরকম স্বপক্ষে প্রমাণ পাওয়া যায়নি বলেই একদল ইতিহাসবিদের ধারণা। নদী সংলগ্ন হরপ্পা নগরগুলিতে হয়তো নৌকা ও পালতোলা জাহাজের ব্যবহার হত। এই ধরনের প্রমাণ বিভিন্ন সীলমোহর ও প্রত্নতাত্ত্বিক উপাদান গুলিতে পাওয়া গেছে। বিভিন্ন ঐতিহাসিক মহেঞ্জোদারো সিলমোহরে নদী তীরে নোঙ্গর করার উপযোগী উঁচু মাস্তুর ও শক্ত পশ্চাৎ ভাগ বিশিষ্ট একটি নৌকার ছবি লক্ষ্য করেছেন, এর ভিত্তিতে তারা সিন্ধু সভ্যতা অঞ্চলে মাধ্যম হিসেবে নৌকার ব্যবহারের প্রমাণ দিয়ে থাকেন। এছাড়া হরপ্পা এবং লোথালে মাটির মূর্তি পাওয়া গেছে।  নদীর নৌকাগুলিতে কেবিন ছিল, ছাদে যাওয়ার জন্য সিঁড়ি এবং দিক নির্দেশনের ব্যবস্থা ছিল। নৌকা গুলির ব্যবহার সিন্ধু সভ্যতার বাণিজ্যিক সম্প্রীতি আরও বাড়িয়ে তুলেছিল। সিরিন রত্নাগর অনুযায়ী, বলদে চড়ে কিংবা বলদ টানা গাড়িতে যাতায়াত যখন খুব মন্থর এবং কষ্টসাধ্য  কিন্তু তার তুলনায় অনুকূলে নৌকা ভাসিয়ে এক দিনে খুব সহজেই ১০০ কিলোমিটার পথ চলে যাওয়া যায়। কয়েকটি পশু যা মাল বহন করতে পারে, একটা নৌকারও ততটা ক্ষমতা আছে । এখানে বাড়তি সুবিধা হলো যে একে আর পশুর মত খাওয়াতে হয় না তাছাড়া নদীর স্রোত কিংবা বাতাসের সাহায্যেই পথচলার শক্তি পাওয়া যায় কাজেই স্থলপথের চেয়ে জলপথ পরিবহন অনেক গুণ সস্তা।
সাধারণত গ্রাম অঞ্চল থেকে শহরে কাঁচামাল আসতো আর সে কাঁচামাল দিয়ে শহরের কারখানায় বিভিন্ন দ্রব্য সামগ্রী তৈরি হত। সেই সময় মুদ্রার আবিষ্কার হয়নি বিনিময় ব্যবস্থা প্রচলন ছিল। সিন্ধু অঞ্চলে সব রকম কাঁচামাল উৎপন্ন হতো না যা পাওয়া যেত না তা অন্য অঞ্চল হতে আমদানি করা হতো যেমন, কর্নাটক থেকে সোনা আনা হতো ,হরিয়ানা তোষণ অঞ্চল থেকে টিন, সংগৃহীত হতো, রাজস্থান ও বেলুচিস্তান থেকে তামা আসতো, পূর্ব ও দক্ষিণ ভারত থেকে টিন ও সোনা সংগৃহীত হতো।  এবং দক্ষীণ ভারত থেকে দামি পাথর সংগ্রহ করা হতো। বিদেশ থেকেও অনেক সময় কাঁচামাল জোগাড় করা হতো। আফগানিস্তান থেকে আমদানি হত রুপা ও লাপিস লেজুলি, সিন্ধু সভ্যতার আফগানিস্তানের শত্রুঘাই নগরটি মেসোপটেমিয়া সভ্যতার ব্যবসা-বাণিজ্যের সঙ্গে একটি গুরুত্বপূর্ণ ভূমিকা পালন করত অনেক ঐতিহাসিক এই নগরটিকে সিন্ধু সভ্যতার "ট্রেডিং কলোনি " হিসেবে চিহ্নিত করেছেন।আবার,আরব থেকে আস্ত তামা, ইরানে পাওয়া যেত রুপা ও নীলকান্ত মনি, আর্মেনিয়া থেকে রপ্তানি হতো রুপা ও মধ্য এশিয়া থেকে আনা হতো জেট পাথর প্রভৃতি।